**ការផ្លាស់ប្តូរម្ចាស់ផ្ទះជួលទៅ Te Toi Mahana (អ្នកផ្តល់លំនៅដ្ឋានសហគមន៍)**

**សន្លឹកព័ត៌មានសម្រាប់អ្នកជួលទីលំនៅ (ខែកក្កដា ឆ្នាំ 2023)**

ចាប់ពីថ្ងៃទី 1 ខែសីហា ឆ្នាំ 2023 Te Toi Mahana ដែលជាអ្នកផ្តល់លំនៅដ្ឋានសហគមន៍ថ្មី នឹងក្លាយជាម្ចាស់ផ្ទះជួលរបស់អ្នក។ ខាងក្រោម នេះគឺជាព័ត៌មានសំខាន់ៗមួយចំនួនអំពីការផ្លាស់ប្តូរនេះ។

**តើកិច្ចព្រមព្រៀងជួលទីលំនៅរបស់ខ្ញុំនឹងផ្លាស់ប្តូរទេ?**

ទេ។ កិច្ចព្រមព្រៀងជួលទីលំនៅរបស់អ្នកនឹងផ្ទេរពីសាលាក្រុង Wellington ទៅ Te Toi Mahana។ អ្នកនឹងមានថ្លៃឈ្នួលផ្ទះដូចគ្នា និង លក្ខខណ្ឌជួលទីលំនៅដូចគ្នា។ យើងនឹងសរសេរទៅអ្នកក្នុងខែកក្កដា ដើម្បីបញ្ជាក់អំពីរឿងនេះដោយស្របច្បាប់។ អ្នកនឹងមិនចាំបាច់ ចុះហត្ថលេខាលើកិច្ចព្រមព្រៀងជួលទីលំនៅថ្មីទេ។ ការជួលទីលំនៅរបស់អ្នកគឺមានសុវត្ថិភាព។

**តើខ្ញុំត្រូវបង់ថ្លៃឈ្នួលផ្ទះឱ្យទៅអ្នកណាបន្ទាប់ពីថ្ងៃទី1 ខែសីហា?**

បន្ទាប់ពីថ្ងៃទី1 ខែសីហា អ្នកត្រូវបង់ថ្លៃឈ្នួលផ្ទះរបស់អ្នកទៅ Te Toi Mahana។ អ្នកនឹងត្រូវធ្វើបច្ចុប្បន្នភាពលេខគណនីធនាគារដែលអ្នក​បង់ថ្លៃឈ្នួលផ្ទះចូលទៅ។ ការបង់ថ្លៃឈ្នួលផ្ទះជួលបន្ទាប់ពីថ្ងៃទី 1 ខែសីហា គួរតែបានបង់ទៅ៖

គណនី Te Toi Mahana ៖ **01 - 1839 - 0947157 - 02**

**តើនឹងមានអ្វីកើតឡើងចំពោះប្រាក់បង់ធានាការជួលទីលំនៅរបស់ខ្ញុំ?**

ប្រាក់បង់ធានារបស់អ្នកនឹងត្រូវបានផ្ទេរពី City Housing g ទៅ Te Toi Mahana។ អ្នកមិនចាំបាច់ធ្វើអ្វីទេ។ ប្រាក់បង់ធានាទាំងអស់នឹងបន្ត កាន់កាប់ដោយសេវាកម្មជួលទីលំនៅ។

**តើនឹងមានការតម្លើងថ្លៃឈ្នួលផ្ទះដែរឬទេ?**

ការបង្កកថ្លៃឈ្នួលផ្ទះបច្ចុប្បន្ននឹងនៅដដែលរហូតដល់ខែកញ្ញា ឆ្នាំ 2023។ ការផ្លាស់ប្តូរថ្លៃឈ្នួលផ្ទះណាមួយបន្ទាប់ពីពេលនោះ នឹងក្លាយជា ការសម្រេចចិត្តរបស់ Te Toi Mahana។ ប្រសិនបើថ្លៃឈ្នួលផ្ទះរបស់អ្នកផ្លាស់ប្តូរ អ្នកនឹងត្រូវបានគេជូនដំណឹងយ៉ាងហោចណាស់បីខែ ។

**តើការបង្កកថ្លៃឈ្នួលផ្ទះ 80+ និងការកំណត់ថ្លៃឈ្នួលផ្ទះផ្សេងទៀតនៅមានដដែលឬ?**

ពិតមែនហើយ។ ប្រាក់ឧបត្ថម្ភដែនកំណត់ថ្លៃឈ្នួលផ្ទះដែលល្មមនឹងចំណាយបាន ការដាក់កម្រិតថ្លៃឈ្នួលផ្ទះ និងការបង្កកថ្លៃឈ្នួលផ្ទះ 80+ នឹងផ្ទេរទៅ Te Toi Mahana។

**តើខ្ញុំទាក់ទង Te Toi Mahana ដោយរបៀបណា?**

**ចាប់ពីថ្ងៃទី 1 ខែសីហា អ្នកអាចទាក់ទង** Te Toi Mahana **តាមរយៈ៖**

ទូរសព្ទ៖ 0800 248 944

អ៊ីមែល៖ info@tetoimahana.org.nz

គេហទំព័រ៖ www.tetoimahana.org.nz

អាសយដ្ឋាន៖ Te Toi Mahana, DX Mail SP2550, Wellington, 6011

**តើប្រាក់ឧបត្ថម្ភកន្លែងស្នាក់នៅផ្អែកលើការងារ និងប្រាក់ចំណូលនឹងរងផលប៉ះពាល់ដោយសារការផ្លាស់ប្តូរទៅ Te Toi Mahana ដែរឬទេ?**

ទេ។ អ្នកនឹងត្រូវបន្តធ្វើបច្ចុប្បន្នភាពលើការងារ និងប្រាក់ចំណូល/MSD ដើម្បីធានាថាអ្នកកំពុងទទួលបានកម្រិតត្រឹមត្រូវនៃការគាំទ្រសម្រាប់​ថ្លៃឈ្នួលផ្ទះរបស់អ្នក។

**តើ​ខ្ញុំ​នៅ​តែ​អាច​ប្រើ​មជ្ឈមណ្ឌល​សេវាកម្ម​​សាលាក្រុង Wellington នៅ​ផ្លូវ Manners Street ដែរ​ឬ​?**

ពិតមែនហើយ រហូតដល់មានការជូនដំណឹងបន្ថែម។ អ្នកនឹងអាចបង់ថ្លៃឈ្នួលផ្ទះរបស់អ្នកទៅ Te Toi Mahana រៀបចំលិខិត​អនុញ្ញាត​ចត​រថយន្ត ឬធ្វើការសាកសួរនៅមជ្ឈមណ្ឌលសេវាកម្មសាលាក្រុង Wellington។

**តើខ្ញុំធ្វើកំណត់ត្រាការងារជួសជុលដោយរបៀបណា?**

**រហូតដល់ថ្ងៃទី31 ខែកក្កដា ឆ្នាំ2023**

* ទូរសព្ទទៅសាលាក្រុងតាមលេខ 04 499 4444 ឬ
* ប្រើទម្រង់បែបបទជួសជុលរបស់សាលាក្រុង Wellington តាមរយៈគេហទំព័រ wellington.govt.nz/report-a-problem ឬ
* ធ្វើកំណត់ត្រាការងារជួសជុលនៅក្នុងកម្មវិធី FIXiT app

**ចាប់ពីថ្ងៃទី1 ខែសីហា ឆ្នាំ2023**

* ទូរសព្ទ ឬអ៊ីមែល Te Toi Mahana ឬ
* លើករឿងការងារជួសជុលជាមួយអ្នកប្រឹក្សាជួលទៅលំនៅរបស់អ្នក។

**តើអ្នកណានឹងក្លាយជាទីប្រឹក្សាជួលទីលំនៅរបស់ខ្ញុំ?**

បុគ្គលិក City Housing ភាគច្រើន នឹងបន្តតួនាទីស្រដៀងគ្នាជាមួយ Te Toi Mahana រួមទាំងទីប្រឹក្សាជួលទីលំនៅ ក្រុមអភិវឌ្ឍន៍ សហគមន៍ និងក្រុមជួសជុលគ្រឿងបរិក្ខារ។ Te Toi Mahana នឹងបញ្ជាក់ ហើយណែនាំទីប្រឹក្សាជួលទីលំនៅរបស់អ្នក នៅពេលដែល ពួកគេចូលកាន់កាប់ក្នុងខែសីហា។

**តើ Te Toi Mahana នឹងជ្រើសរើសអ្នកជួលថ្មីដោយរបៀបណា?**

នៅពេលទីលំនៅទំនេរ Te Toi Mahana នឹងរកអ្នកជួលថ្មីចេញពីបញ្ជីលំនៅដ្ឋានរដ្ឋ MSD។

**តើអ្នកនឹងធ្វើបច្ចុប្បន្នភាពផ្លាកសញ្ញាទេ?**

ពិតមែនហើយ យើងនឹងធ្វើបច្ចុប្បន្នភាពផ្លាកសញ្ញានៅអគារលំនៅដ្ឋាន ដើម្បីឆ្លុះបញ្ចាំងពី Te Toi Mahana។ យើង​នឹងយកចេញ​ស្លាក​សញ្ញា​របស់សាលា​ក្រុង Wellington។ ការនេះនឹងចំណាយពេលខ្លះដើម្បីបញ្ចប់ ដូច្នេះអ្នកអាចនឹងកត់សម្គាល់ឃើញការផ្លាស់ប្តូរទៅតាម ពេលវេលា។ អ្នកម៉ៅការមួយចំនួនដែលបំពេញការងារនៅផ្ទះរបស់អ្នក ប្រហែលជានៅបន្តប្រើយានជំនិះ និងឯកសណ្ឋានរបស់សាលាក្រុង ក្នុងអំឡុងពេលផ្លាស់ប្តូរនេះ។

**តើមានការគាំទ្រអ្វីខ្លះសម្រាប់អ្នកជួលទីលំនៅដែលមិននិយាយភាសាអង់គ្លេស?**

ប្រសិនបើអ្នកត្រូវការជំនួយជាភាសារបស់អ្នក សូម៖

* ទូរសព្ទទៅសាលាក្រុងតាមលេខ 04 499 4444 ហើយសុំអ្នកបកប្រែផ្ទាល់មាត់។ មានផ្តល់ជូនច្រើនជាង 60 ភាសា
* និយាយទៅកាន់ទីប្រឹក្សាជួលទីលំនៅរបស់អ្នក ពួកគេអាចរៀបចំជំនួយភាសា និងអ្នកបកប្រែផ្ទាល់មាត់
* សន្លឹកព័ត៌មាននេះមានជាភាសា Te Reo Māori ចិនកុកងឺ អេស្ប៉ាញ អារ៉ាប់ ហ្វាស៊ី សាម័រ តាមីល ហិណ្ឌូ ខ្មែរ រុស្ស៊ី សូម៉ាលី និងភូមា។ មាននៅលើគេហទំព័រ [wellington.govt.nz/community-housing-provider](http://www.wellington.govt.nz/communityhousingprovider) និងពីទីប្រឹក្សាជួលទីលំនៅ។

**តើខ្ញុំអាចទទួលបានព័ត៌មានបន្ថែមនៅឯណា?**

អ្នកអាចស្វែងរកព័ត៌មានបន្ថែម៖

* តាមអនឡាញនៅ [wellington.govt.nz/community-housing-provider](http://www.wellington.govt.nz/communityhousingprovider)
* ពីទីប្រឹក្សាជួលទីលំនៅរបស់អ្នក
* នៅក្នុងសំបុត្ររបស់យើងផ្ញើទៅអ្នក
* នៅក្នុងព្រឹត្តិបត្រព័ត៌មានអ្នកជួលទីលំនៅ។